title: 2008/874/ES: Rozhodnutie Európskej centrálnej banky zo 14. novembra 2008 , ktorým sa vykonáva nariadenie ECB/2008/11 z  23. októbra 2008 o dočasných zmenách pravidiel týkajúcich sa akceptovateľnosti kolaterálu (ECB/2008/15)

text:
               20.11.2008

               SK

               Úradný vestník Európskej únie

               L 309/8

      ROZHODNUTIE EURÓPSKEJ CENTRÁLNEJ BANKY

   zo 14. novembra 2008,
   ktorým sa vykonáva nariadenie ECB/2008/11 z 23. októbra 2008 o dočasných zmenách pravidiel týkajúcich sa akceptovateľnosti kolaterálu
   (ECB/2008/15)
   (2008/874/ES)
   VÝKONNÁ RADA EURÓPSKEJ CENTRÁLNEJ BANKY,
   so zreteľom na Zmluvu o založení Európskeho spoločenstva, a najmä na článok 105 ods. 2 prvú zarážku a článok 110,
   so zreteľom na Štatút Európskeho systému centrálnych bánk a Európskej centrálnej banky, a najmä na článok 34.1. druhú zarážku v spojení s článkom 3.1. prvou zarážkou a článkom 18.2.,
   so zreteľom na článok 8 nariadenia ECB/2008/11 z 23. októbra 2008 o dočasných zmenách pravidiel týkajúcich sa akceptovateľnosti kolaterálu,
   keďže:

               (1)

               Rada guvernérov Európskej centrálnej banky (ďalej len „ECB“) rozhodla 15.októbra 2008 o dočasnom prijatí úverových pohľadávok, ktoré vznikli na základe syndikovaných úverov spravovaných právom Anglicka a Walesu, ako akceptovateľného kolaterálu na účely operácií menovej politiky Eurosystému. Toto rozhodnutie Rady guvernérov sa stalo účinným 23. októbra 2008 vo forme prijatia nariadenia ECB/2008/11 (1).

               (2)

               Podľa článku 3 ods. 2 nariadenia ECB/2008/11 nesmie byť v prípade syndikovaných úverov, ktoré sa spravujú právom Anglicka a Walesu, celkový počet rozhodných právnych poriadkov vzťahujúcich sa na mobilizáciu takýchto úverov vyšší ako tri. Právna zložitosť spojená s mobilizáciou syndikovaných úverov pri možnom uplatňovaní až troch rôznych rozhodných právnych poriadkov vyžaduje, aby národné centrálne banky členských štátov, ktoré prijali euro, vykonávali pri poskytovaní likvidity výmenou za takýto kolaterál právne posúdenie a posúdenie rizika.

               (3)

               Právna zložitosť spojená s mobilizáciou týchto úverov si tiež vyžaduje prijatie vykonávacích kritérií, ktoré sa vzťahujú na prijatie syndikovaných úverov spravovaných právom Anglicka a Walesu ako akceptovateľného kolaterálu,

         ROZHODLA TAKTO:
   Článok 1
   Vymedzenie pojmov
   Na účely tohto rozhodnutia:

               —

               „všeobecnou dokumentáciou“ sa rozumie príloha I k usmerneniu ECB/2000/7 z 31. augusta 2000 o nástrojoch a postupoch menovej politiky Eurosystému (2),

               —

               „syndikovanými úvermi“ sa rozumejú úverové pohľadávky v podobe podielov inštitúcií ako členov syndikátu na syndikovaných úveroch, ako je uvedené v kapitole 6.2.2. všeobecnej dokumentácie, ktoré sa spravujú právom Anglicka alebo Walesu.

         Článok 2
   Spôsoby mobilizácie syndikovaných úverov
   1.   Národná centrálna banka (ďalej len „NCB“) mobilizuje syndikované úvery priamo od svojej príslušnej zmluvnej strany v súlade so zodpovedajúcimi vnútroštátnymi postupmi pre úverové pohľadávky. Mobilizačná dohoda sa spravuje právom členského štátu, ktorý patrí do eurozóny.
   2.   Kapitola 6.6. všeobecnej dokumentácie sa nevzťahuje na mobilizáciu syndikovaných úverov.
   Článok 3
   Prevoditeľnosť úverov
   Akceptovateľnými sú len úplne prevoditeľné syndikované úvery. Na účely dodatku 7 štvrtej odrážky prílohy I k všeobecnej dokumentácii sa syndikované úvery považujú za úplne prevoditeľné a za také, ktoré sa dajú mobilizovať bez obmedzení ako kolaterál pre úverové operácie Eurosystému, len ak zmluva o úvere bezpodmienečne umožňuje, aby:

               i)

               veriteľ zaťažil alebo postúpil svoje práva alebo zriadil záložné právo s cieľom zabezpečiť svoje záväzky vo vzťahu k NCB a

               ii)

               si príslušná NCB vymohla svoj nárok vyplývajúci zo záložného práva k takémuto úveru formou inkasa platieb na základe zmluvy o úvere, a to priamo alebo nepriamo od pôvodného dlžníka, a formou postúpenia alebo prevodu úveru banke, finančnej inštitúcii, podielovému fondu („trust fund“) alebo inému subjektu, ktorý je zriadený na účely poskytovania úverov, vydávania cenných papierov alebo vytvárania iných finančných aktív, ich kúpy alebo investovania do nich, alebo ktorý sa pravidelne zaoberá takýmito činnosťami.

         Článok 4
   Oznámenie dlžníkovi
   1.   Zmluvná strana je povinná oznámiť dlžníkovi v zmysle zmluvy o syndikovanom úvere mobilizáciu takéhoto syndikovaného úveru ako kolaterálu pred alebo bezprostredne po jej uskutočnení. Takéto oznámenie sa vykoná v súlade s platnými postupmi uvedenými v zmluve o syndikovanom úvere.
   2.   Odsek 1 sa uplatňuje bez toho, aby bolo dotknuté právo príslušnej NCB upovedomiť dlžníka.
   Článok 5
   Potvrdenie o registrácii
   Zmluvné strany poskytnú príslušnej NCB kópiu potvrdenia, ktoré im bolo zaslané tajomníkom obchodného registra Anglicka a Walesu („Registrar of Companies of England and Wales“), o tom, že mobilizácia syndikovaného úveru bola zapísaná v obchodnom registri („Companies House“).
   Článok 6
   Predloženie posudku externého právneho poradcu o skutkovom stave protistranou
   Zmluvné strany pred mobilizáciou syndikovaných úverov doručia príslušnej NCB posudok o skutkovom stave („diligence letter“) vypracovaný externým právnym poradcom, v ktorom sa tento poradca z pohľadu Eurosystému dostatočným spôsobom a v náležitej forme vyjadruje k určitým otázkam týkajúcim sa skutkového stavu, ktoré môžu byť priebežne vypracované zo strany ECB a uverejnené na jej internetovej stránke.
   Článok 7
   Spoločnosti zvláštneho účelu ako dlžníci
   1.   Spoločnosť zvláštneho účelu (ďalej len „SPV“) je na základe syndikovaného úveru akceptovateľným dlžníkom len ak: i) je záruka poskytnutá v prospech SPV nefinančnou spoločnosťou, ktorá je akceptovateľná ako ručiteľ v zmysle kapitoly 6.2.2. všeobecnej dokumentácie, ii) záruka spĺňa požiadavky ustanovené v kapitole 6.3.3. všeobecnej dokumentácie a iii) príslušná NCB je oprávnená vymáhať záruku po mobilizácii syndikovaného úveru.
   2.   Úverové pohľadávky, ktoré vznikli na základe syndikovaných úverov s dlžníkmi v podobe spoločností zvláštneho účelu, sú akceptovateľným kolaterálom pre úverové operácie Eurosystému, len ak sú SPV a ručiteľ usadený v eurozóne.
   3.   Požiadavka poskytnúť právne potvrdenie, ktorá je ustanovená v kapitole 6.3.3. všeobecnej dokumentácie, sa uplatňuje tiež v prípade, ak je dlžníkom SPV, v prospech ktorej bola záruka poskytnutá v súlade s odsekom 1.
   Článok 8
   Označenie meny
   Na účely kapitoly 6.2.2. všeobecnej dokumentácie sa syndikované úvery považujú za denominované v eurách len vtedy, ak príslušná zmluva o úvere neumožňuje dlžníkovi alebo v jeho mene zástupcovi dlžníka zmeniť menu, v ktorej je syndikovaný úver denominovaný alebo splatný kedykoľvek pred dátumom splatnosti príslušnej úverovej operácie Eurosystému.
   Článok 9
   Zákaz započítania alebo protipohľadávky
   Syndikované úvery predstavujú akceptovateľný kolaterál pre úverové operácie Eurosystému len vtedy, ak príslušná zmluva o syndikovanom úvere obsahuje výslovné ustanovenie, podľa ktorého všetky platby, ktoré je povinný vykonať dlžník, sú oslobodené od akejkoľvek zrážky z dôvodu započítania alebo protipohľadávky.
   Článok 10
   Obmedzenia pre uplatnenie kolaterálu
   1.   Syndikované úvery, na ktoré sa vzťahujú zmluvné ustanovenia vyžadujúce na prijatie rozhodnutia veriteľov vo vzťahu k dlžníkovi väčšinu, sú akceptovateľným kolaterálom pre úverové operácie Eurosystému.
   2.   Zmluvy o syndikovaných úveroch, ktoré obsahujú ustanovenia umožňujúce zmeniť alebo doplniť určité podmienky príslušnej zmluvy o syndikovanom úvere alebo upustiť od týchto podmienok, a to so súhlasom väčšiny veriteľov, sú akceptovateľným kolaterálom pre úverové operácie Eurosystému, avšak len za predpokladu, že zmluva o úvere v prípade takýchto úverov neustanovuje, že väčšinové rozhodnutia môžu byť prijaté, pokiaľ ide o: i) predĺženie dátumu splatnosti akejkoľvek čiastky splatnej podľa zmluvy, alebo ii) zníženie marže alebo čiastky akejkoľvek platby istiny alebo úroku, alebo iii) zmenu zásady, podľa ktorej sú záväzky každého veriteľa podľa zmluvy oddelené.
   3.   Syndikované úvery, ktorých súčasťou je zástupca pre uľahčenie inkasa a rozdeľovanie platieb („facility agent“), sú akceptovateľným kolaterálom pre úverové operácie Eurosystému len vtedy, ak je tento zástupca úverovou inštitúciou s minimálnym dlhodobým ratingom „A-“ od spoločností Fitch alebo Standard & Poor’s, „A3“ od Moody’s alebo „AL“ od DBRS.
   Článok 11
   Doložky o výmene veriteľa
   Syndikovaný úver, na ktorý sa vzťahujú zmluvné ustanovenia umožňujúce dlžníkovi vymeniť veriteľa oproti splateniu zostatku úveru, je akceptovateľným kolaterálom pre úverové operácie Eurosystému len vtedy, ak zmluvná strana pred mobilizáciou poskytne príslušnej NCB vymáhateľný nárok vyplývajúci zo záložného práva k svojmu právu prijímať hotovosť vo vzťahu k takejto náhrade.
   Článok 12
   Sprístupnenie dôverných informácií
   Syndikovaný úver predstavuje akceptovateľný kolaterál pre úverové operácie Eurosystému len vtedy, ak zmluva o syndikovanom úvere umožňuje veriteľovi sprístupniť dôverné informácie centrálnej banke Eurosystému v súvislosti s akýmkoľvek zaťažením alebo postúpením jeho práv alebo so zriadením záložného práva s cieľom zabezpečiť jeho záväzky vo vzťahu k centrálnej banke Eurosystému.
   Článok 13
   Zdaňovanie a odškodnenie
   1.   Syndikovaný úver je akceptovateľným kolaterálom pre úverové operácie Eurosystému len vtedy, ak zmluvná strana spĺňa podmienky ustanovené v tomto článku.
   2.   Zmluvná strana poskytne potvrdenie od daňového poradcu zo Spojeného kráľovstva v zmysle ktorého buď: a) dlžník nie je podľa anglického práva ani žiadneho iného práva povinný zadržať zrážkovú daň Spojeného kráľovstva v dôsledku akéhokoľvek prevodu nominálneho vlastníctva („beneficial ownership“) úverového aktíva na NCB, alebo b) dlžník je povinný zadržať zrážkovú daň Spojeného kráľovstva v dôsledku takéhoto prevodu nominálneho vlastníctva („beneficial ownership“) na NCB, ale takáto NCB by mala byť oprávnená požívať výhody daňovej zmluvy medzi Spojeným kráľovstvom a krajinou, do právomoci ktorej patrí NCB s tým, že ak Príjmový a colný úrad Jej Výsosti [(ďalej len „HMRC“) („Her Majesty’s Revenue & Customs“)] vydá pokyn, dlžník je oprávnený splácať úroky takejto NCB bez zrazenia dane Spojeného kráľovstva a NCB je oprávnená na spätné vrátenie predtým zrazenej dane, alebo c) dlžník je povinný zadržať zrážkovú daň Spojeného kráľovstva v dôsledku takéhoto prevodu nominálneho vlastníctva („beneficial ownership“) na NCB a NCB nie je právnená požívať výhody z daňovej zmluvy medzi Spojeným kráľovstvom a krajinou, do právomoci ktorej patrí NCB a ani sa na ňu nevzťahuje žiadna iná výnimka.
   3.   Ak daňový poradca Spojeného kráľovstva potvrdí, že prevod nominálneho vlastníctva („beneficial ownership“) úverového aktíva na NCB patrí buď do kategórie uvedenej v písmene b) alebo do kategórie uvedenej v písmene c) vyššie uvedeného odseku 2, zmluvná strana je povinná súhlasiť s odškodnením NCB za akúkoľvek zrážkovú daň Spojeného kráľovstva, ktorá bola zrazená dlžníkom a nie navýšená podľa zmluvy o syndikovanom úvere, ako aj za všetky nepriaznivé dopady na tok hotovosti v súvislosti so zrážkovou daňou Spojeného kráľovstva, ktorá je najskôr zadržaná NCB a následne je jej spätne vrátená.
   4.   Zmluvná strana je povinná prevziať akúkoľvek zodpovednosť za oznámenie každého prevodu nominálneho vlastníctva („beneficial ownership“) úverového aktíva na NCB dlžníkovi, v dôsledku čoho je dlžník povinný zraziť daň Spojeného kráľovstva alebo zraziť daň Spojeného kráľovstva pri rozdielnej sadzbe.
   5.   Zmluvná strana znáša v plnej výške náklady súvisiace s poplatkom Spojeného kráľovstva v podobe kolkovej známky („UK stamp duty“) vrátane všetkých pokút a úrokov s ním spojených, ktorý je splatný v dôsledku akéhokoľvek prevodu nominálneho vlastníctva („beneficial ownership“) úverového aktíva, a to buď podľa anglického práva alebo akéhokoľvek iného práva, a ktorý NCB odôvodnene považuje za poplatok, ktorý je potrebné uhradiť, aby bola NCB schopná uviesť úverové aktívum ako dôkaz pred anglickými súdmi alebo použiť úverové aktívum na nejaké iné účely v Spojenom kráľovstve. Zmluvná strana znáša tiež v plnej výške rezervnú daň Spojeného kráľovstva nahrádzajúcu poplatok v podobe kolkovej známky („UK stamp duty reserve tax“), ktorá je splatná v dôsledku každého takéhoto prevodu, ak je to možné uplatniť.
   6.   Zmluvná strana je povinná predložiť od príslušného daňového poradcu v právomociach tých krajín, ktoré považuje za uplatniteľné, potvrdenie, podľa ktorého nebude dlžník povinný zadržať inú ako zrážkovú daň Spojeného kráľovstva v dôsledku každého prevodu nominálneho vlastníctva („beneficial ownership“) úverového aktíva na NCB, a to podľa anglického práva alebo akéhokoľvek iného práva, a že akýkoľvek takýto prevod nespôsobí vznik povinnosti uhradiť iný poplatok v podobe kolkovej známky alebo inú daň z prevodu ako je poplatok Spojeného kráľovstva v podobe kolkovej známky alebo daň Spojeného kráľovstva z prevodu.
   7.   Zmluvná strana odškodní v plnej výške príslušnú NCB za akékoľvek poplatky súvisiace s činnosťou zástupcu pre uľahčenie inkasa a rozdeľovanie platieb („facility agent“) alebo zástupcu pre platby („paying agent“) alebo za akékoľvek iné poplatky alebo náklady, ktoré sú spojené so správou úveru.
   Článok 14
   Záverečné ustanovenia
   1.   Toto rozhodnutie nadobúda účinnosť 17. novembra 2008.
   2.   Toto rozhodnutie sa bude uplatňovať do 30. novembra 2008.

      Vo Frankfurte nad Mohanom 14. novembra 2008

            prezident ECB

         Jean-Claude TRICHET

      (1)  Ú. v. EÚ L 282, 25.10.2008, s. 17.

      (2)  Ú. v. ES L 310, 11.12.2000, s. 1.


title: 2009/153/ES,Euratom: Rozhodnutie Rady a Komisie zo 16. februára 2009 o uzavretí protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Chorvátskou republikou na strane druhej na účely zohľadnenia pristúpenia Bulharskej republiky a Rumunska k Európskej únii

text:
               24.2.2009

               SK

               Úradný vestník Európskej únie

               L 51/8

      ROZHODNUTIE RADY A KOMISIE

   zo 16. februára 2009
   o uzavretí protokolu k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Chorvátskou republikou na strane druhej na účely zohľadnenia pristúpenia Bulharskej republiky a Rumunska k Európskej únii
   (2009/153/ES, Euratom)
   RADA EURÓPSKEJ ÚNIE
   A KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 310 v spojení s jej článkom 300 ods. 2 prvým pododsekom druhou vetou a článkom 300 ods. 3 druhým pododsekom,
   so zreteľom na Zmluvu o založení Európskeho spoločenstva pre atómovú energiu, a najmä jej článok 101 druhý odsek,
   so zreteľom na Akt o pristúpení Bulharska a Rumunska, a najmä na jeho článok 6 ods. 2,
   so zreteľom na návrh Komisie,
   so zreteľom na súhlas Európskeho parlamentu (1),
   so zreteľom na súhlas udelený Radou v súlade s článkom 101 Zmluvy o založení Európskeho spoločenstva pre atómovú energiu,
   keďže:

               (1)

               Protokol k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Chorvátskou republikou na strane druhej na účely zohľadnenia pristúpenia Bulharskej republiky a Rumunska k Európskej únii bol podpísaný v mene Spoločenstva 15. júla 2008 v súlade s rozhodnutím Rady 2008/800/ES (2).

               (2)

               Tento protokol by sa mal uzatvoriť,

         ROZHODLI TAKTO:
   Článok 1
   Týmto sa v mene Európskeho spoločenstva, Európskeho spoločenstva pre atómovú energiu a členských štátov schvaľuje Protokol k Dohode o stabilizácii a pridružení medzi Európskymi spoločenstvami a ich členskými štátmi na jednej strane a Chorvátskou republikou na strane druhej na účely zohľadnenia pristúpenia Bulharskej republiky a Rumunska k Európskej únii.
   Článok 2
   Predseda Rady uloží schvaľovacie listiny podľa článku 12 ods. 2 protokolu v mene Európskeho spoločenstva a jeho členských štátov. Predseda Komisie súčasne uloží schvaľovacie listiny v mene Európskeho spoločenstva pre atómovú energiu.

      V Bruseli 16. februára 2009

            Za Radu

            predseda

         O. LIŠKA

            Za Komisiu

            predseda

         José MANUEL BARROSO

      (1)  Súhlas daný 16. decembra 2008 (zatiaľ neuverejnený v úradnom vestníku).

      (2)  Ú. v. EÚ L 286, 29.10.2008, s. 45.


title: 2014/837/EÚ: Rozhodnutie Rady z  27. novembra 2014 , ktorým sa určujú niektoré priame finančné dôsledky vyplývajúce z ukončenia účasti Spojeného kráľovstva Veľkej Británie a Severného Írska na určitých aktoch Únie v oblasti policajnej a justičnej spolupráce v trestných veciach, ktoré boli prijaté pred nadobudnutím platnosti Lisabonskej zmluvy

text:
               28.11.2014

               SK

               Úradný vestník Európskej únie

               L 343/17

         ROZHODNUTIE RADY
   z 27. novembra 2014,
   ktorým sa určujú niektoré priame finančné dôsledky vyplývajúce z ukončenia účasti Spojeného kráľovstva Veľkej Británie a Severného Írska na určitých aktoch Únie v oblasti policajnej a justičnej spolupráce v trestných veciach, ktoré boli prijaté pred nadobudnutím platnosti Lisabonskej zmluvy

      (2014/837/EÚ)

   RADA EURÓPSKEJ ÚNIE,
   so zreteľom na Protokol č. 36 o prechodných ustanoveniach (ďalej len „Protokol č. 36“) pripojený k Zmluve o Európskej Únii, k Zmluve o fungovaní Európskej Únie a k Zmluve o založení Európskeho spoločenstva pre atómovú energiu, a najmä na jeho článok 10 ods. 4 tretí pododsek,
   so zreteľom na návrh Európskej komisie,
   keďže:

               (1)

               Podľa Protokolu č. 36 malo Spojené kráľovstvo možnosť do 31. mája 2014 oznámiť Rade, že pokiaľ ide o akty Únie v oblasti policajnej a justičnej spolupráce v trestných veciach, ktoré boli prijaté pred nadobudnutím platnosti Lisabonskej zmluvy, neakceptuje právomoci Komisie a Súdneho dvora zavedené Lisabonskou zmluvou.

               (2)

               Spojené kráľovstvo listom predsedovi Rady z 24. júla 2013 oznámilo Rade, že neakceptuje právomoci Komisie a Súdneho dvora v oblasti policajnej a justičnej spolupráce v trestných veciach zavedené Lisabonskou zmluvou. V dôsledku toho sa príslušné akty v oblasti policajnej a justičnej spolupráce v trestných veciach od 1. decembra 2014 prestanú vzťahovať na Spojené kráľovstvo.

               (3)

               Spojené kráľovstvo môže oznámiť svoje želanie zúčastňovať sa na aktoch, ktoré sa naň prestali vzťahovať.

               (4)

               Spojené kráľovstvo naznačilo, že oznámi svoje želanie zúčastňovať sa na niektorých z uvedených aktov.

               (5)

               V súlade s článkom 10 ods. 4 druhým pododsekom Protokolu č. 36 by Rada na návrh Komisie mala určiť z toho vyplývajúce potrebné opatrenia a potrebné prechodné opatrenia. Rada môže tiež na základe článku 10 ods. 4 tretieho pododseku prijať rozhodnutie, že Spojené kráľovstvo by malo znášať priame finančné dôsledky, ktoré nevyhnutne vznikli v dôsledku ukončenia jeho účasti na týchto aktoch a ktorých vzniku nebolo možné zabrániť.

               (6)

               Keďže Spojené kráľovstvo neoznámilo Rade svoje želanie zúčastňovať sa na rozhodnutiach Rady 2008/615/SVV (1) a 2008/616/SVV (2) a na rámcovom rozhodnutí Rady 2009/905/SVV (3) (ďalej len „prümské rozhodnutia“), tieto sa od 1. decembra 2014 prestanú vzťahovať na Spojené kráľovstvo. Avšak vzhľadom na praktický a prevádzkový význam prümských rozhodnutí pre Úniu v oblasti verejnej bezpečnosti a osobitne v oblasti presadzovania práva, predchádzania trestným činom, odhaľovania a vyšetrovania trestných činov, Rada rozhodnutím 2014/836/EÚ (4) rozhodla, že Spojené kráľovstvo vypracuje úplnú štúdiu uskutočniteľnosti, v ktorej posúdi význam a praktický prínos opätovnej účasti Spojeného kráľovstva na prümských rozhodnutiach, ako aj súvisiace potrebné kroky, pričom jej výsledky sa uverejnia do 30. septembra 2015. Ak bude štúdia uskutočniteľnosti kladná, Spojené kráľovstvo sa do 31. decembra 2015 rozhodne, či počas nasledujúcich štyroch týždňov oznámi Rade svoje želanie zúčastňovať sa na prümských rozhodnutiach v súlade s článkom 10 ods. 5 Protokolu č. 36.

               (7)

               Spojené kráľovstvo získalo finančné prostriedky z programu Predchádzanie a boj proti trestnej činnosti, ktorý bol vytvorený rozhodnutím Rady 2007/125/SVV (5), na dva projekty súvisiace s rozhodnutiami Rady 2008/615/SVV a 2008/616/SVV, prvý týkajúci sa vykonávania prümskej výmeny informácií o DNA zo strany Spojeného kráľovstva s maximálnou výškou spolufinancovania 961 019 EUR poskytnutou ministerstvu vnútra a druhý týkajúci sa hodnotenia prümských odtlačkov prstov zo strany Spojeného kráľovstva, na ktorý ministerstvo vnútra získalo maximálnu výšku spolufinancovania 547 836 EUR. Spolu je to 1 508 855 EUR.

               (8)

               Ak Spojené kráľovstvo nedodrží niektorý z konečných termínov uvedených v článku 2 rozhodnutia 2014/836/EÚ alebo sa rozhodne nezúčastňovať sa na prümských rozhodnutiach, malo by ako priamy finančný dôsledok, ktorý nevyhnutne vznikol v dôsledku ukončenia jeho účasti na prümských rozhodnutiach, a ktorého vzniku nebolo možné zabrániť, vrátiť sumy, ktoré mu boli Komisiou skutočne vyplatené ako príspevok zo všeobecného rozpočtu Únie na vykonávanie uvedených rozhodnutí.

               (9)

               V súlade s článkom 10 ods. 4 tretím pododsekom Protokolu č. 36 sa Spojené kráľovstvo zúčastňuje na prijatí tohto rozhodnutia a je ním viazané,

         PRIJALA TOTO ROZHODNUTIE:
   Článok 1
   Ak Spojené kráľovstvo nedodrží niektorý z konečných termínov uvedených v článku 2 rozhodnutia 2014/836/EÚ alebo sa rozhodne nezúčastňovať sa na prümských rozhodnutiach, vráti do všeobecného rozpočtu Únie sumy vo výške 1 508 855 EUR, ktoré mu boli poskytnuté v rámci programu Predchádzanie a boj proti trestnej činnosti.
   Článok 2
   Toto rozhodnutie nadobúda účinnosť 1. decembra 2014.

      V Bruseli 27. novembra 2014

            Za Radu

            predseda

         A. GIACOMELLI

      (1)  Rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (Ú. v. EÚ L 210, 6.8.2008, s. 1).

      (2)  Rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (Ú. v. EÚ L 210, 6.8.2008, s. 12).

      (3)  Rámcové rozhodnutie Rady 2009/905/SVV z 30. novembra 2009 o akreditácii poskytovateľov forenzných služieb vykonávajúcich laboratórne činnosti (Ú. v. EÚ L 322, 9.12.2009, s. 14).

      (4)  Rozhodnutie Rady 2014/836/EÚ z 27. novembra 2014, ktorým sa určujú niektoré vyplývajúce a prechodné opatrenia týkajúce sa ukončenia účasti Spojeného kráľovstva Veľkej Británie a Severného Írska na určitých aktoch Únie v oblasti policajnej a justičnej spolupráce v trestných veciach, ktoré boli prijaté pred nadobudnutím platnosti Lisabonskej zmluvy (pozri stranu 11 tohto úradného vestníka).

      (5)  Rozhodnutie Rady 2007/125/SVV z 12. februára 2007, ktorým sa ustanovuje na obdobie rokov 2007 až 2013 ako súčasť všeobecného programu o bezpečnosti a ochrane slobôd osobitný program Predchádzanie a boj proti trestnej činnosti (Ú. v. EÚ L 58, 24.2.2007, s. 7).


title: Rohodnutie Rady z  20. septembra 2011 , ktorým sa vymenúva člen a jeden náhradník riadiacej rady Európskej nadácie pre zlepšovanie životných a pracovných podmienok za Maltu

text:
               22.9.2011

               SK

               Úradný vestník Európskej únie

               C 278/2

         ROHODNUTIE RADY
   z 20. septembra 2011,
   ktorým sa vymenúva člen a jeden náhradník riadiacej rady Európskej nadácie pre zlepšovanie životných a pracovných podmienok za Maltu
   (2011/0000/)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (1), a najmä na jeho článok 6,
   so zreteľom na zoznamy kandidátov, ktoré predložili vlády členských štátov a zamestnanecké a zamestnávateľské organizácie,
   keďže:

               (1)

               Rada rozhodnutiami z 22. novembra 2010 (2) a 7. marca 2011 (3) vymenovala členov a náhradníkov riadiacej rady Európskej nadácie pre zlepšovanie životných a pracovných podmienok na obdobie od 1. decembra 2010 do 30. novembra 2013 s výnimkou istých členov a náhradníkov.

               (2)

               Maltská vláda navrhla kandidátov na dve neobsadené miesta,

         PRIJALA TOTO ROZHODNUTIE:
   Článok 1
   Za člena a jedného náhradníka riadiacej rady Európskej nadácie pre zlepšovanie životných a pracovných podmienok sa týmto na obdobie, ktoré sa končí 30. novembra 2013, vymenúva:
   I.   ZÁSTUPCOVIA VLÁDY

               Krajina

               Členovia

               Náhradníci

               Malta

               pán Noel VELLA

               pani Sylvia GAUCI

         Článok 2
   Členov a náhradníkov, ktorí ešte nie sú navrhnutí, vymenuje Rada neskôr.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 20. septembra 2011

            Za Radu

            predseda

         M. SAWICKI

      (1)  Ú. v. ES L 139, 30.5.1975, s. 1.

      (2)  Ú. v. EÚ C 322, 27.11.2010, s. 8.

      (3)  Ú. v. EÚ C 83, 17.3.2011, s. 4.


title: Rozhodnutie Rady z 19. marca 2001 o uzatvorení dohody medzi Európskym spoločenstvom a Bulharskou republikou, ktorou sa ustanovujú niektoré podmienky na prepravu tovaru cestnej nákladnej dopravy a podpory kombinovanej dopravyText s významom pre EHP.

text:
Dôležité právne oznámenie

|

32001D0265

Úradný vestník L 108 , 18/04/2001 S. 0004 - 0005

		Rozhodnutie Radyz 19. marca 2001o uzatvorení dohody medzi Európskym spoločenstvom a Bulharskou republikou, ktorou sa ustanovujú niektoré podmienky na prepravu tovaru cestnej nákladnej dopravy a podpory kombinovanej dopravy(Text s významom pre EHP)(2001/265/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej články 71 a 93 v súvislosti s druhým pododsekom článku 300 ods. 3,so zreteľom na návrh Komisie [1],so zreteľom na stanovisko Európskeho parlamentu [2],keďže:(1) uzatvorenie Dohody medzi Európskym spoločenstvom a Bulharskou republikou, ktorá ustanovuje niektoré podmienky na prepravu tovaru cestnej nákladnej dopravy a podpory kombinovanej dopravy (ďalej len "dohoda"), poskytuje primerané prostriedky pre ďalší rozvoj dopravných vzťahov medzi zmluvnými stranami;(2) uzatvorenie dohody prispeje k plynulému fungovaniu vnútorného trhu, pretože podporí tranzitnú prepravu cez Bulharskú republiku na účely vnútornej dopravy medzi Gréckom a ostatnými členskými štátmi a tým umožní obchod v rámci spoločenstva s čo najnižšími verejnými nákladmi a zníži na minimum administratívne a technické prekážky, ktoré ho ovplyvňujú;(3) Uzavretie dohody podporí kombinovanú dopravu s cieľom chrániť životné prostredie;(4) dohoda by sa mala schváliť v mene spoločenstva,ROZHODLA TAKTO:Článok 1Dohoda medzi Európskym spoločenstvom a Bulharskou republikou, ktorou sa ustanovujú niektoré podmienky na prepravu tovaru cestnej nákladnej dopravy a podpory kombinovanej dopravy sa týmto v mene spoločenstva schvaľuje.Text dohody je pripojený k tomuto rozhodnutiu.Článok 2Predseda Rady vykoná oznámenie podľa článku 19 dohody.Článok 3Komisia s pomocou zástupcov členov Rady zastupuje spoločenstvo vo Výbore pre dopravu medzi spoločenstvom a Bulharskom (ďalej len "výbor") ustanovenom podľa článku 13 dohody.Stanovisko spoločenstva vo výbore prijíma Rada kvalifikovanou väčšinou hlasov na návrh Komisie. Rada rozhoduje jednoduchou väčšinou hlasov, keď sa rozhodnutie, ktoré výbor navrhuje, týka rokovacieho poriadku výboru.Rozhodnutia prijaté výborom sa uverejnia v Úradnom vestníku Európskych spoločenstiev.Článok 4Toto rozhodnutie sa uverejní v Úradnom vestníku Európskych spoločenstiev.V Bruseli, 19. marca 2001Za RadupredsedaM. Winberg[1] Ú. v. ES E 89, 28. 3. 2000, s. 52.[2] Stanovisko doručené 25. 10. 2000 (zatiaľ neuverejnené v úradnom vestníku).--------------------------------------------------Dohodamedzi Európskym spoločenstvom a Bulharskou republikou, ktorá ustanovuje určité podmienky prepravy tovaru po ceste a na podporu kombinovanej dopravyEURÓPSKE SPOLOČENSTVO, ďalej len "spoločenstvo";na jednej strane, aBULHARSKÁ REPUBLIKA, ďalej len "Bulharsko";na druhej strane,ďalej len "zmluvné strany";berúc do úvahy Európsku dohodu z 8. marca 1993, ktorá vytvára pridruženie medzi Európskymi spoločenstvami a ich členskými štátmi, na jednej strane, a Bulharskou republikou, na druhej strane, a najmä jej článku 57 ods. 3;berúc do úvahy, že pre spoločenstvo je nevyhnutné, v kontexte ustanovenia vnútorného trhu a realizácie spoločnej politiky v oblasti dopravy, zabezpečiť, aby tovar spoločenstva v rámci tranzitu cez Bulharsko mohol prechádzať podľa možnosti čo najrýchlejšie a najefektívnejšie bez prekážok alebo diskriminácie;berúc do úvahy, že Bulharsko má záujem na ďalšom rozvoji už existujúcich vzájomných práv a povinností so spoločenstvom, ktoré sa týkajú prístupu k dopravnému trhu a tranzitu ako prvého kroku pri dosahovaní dohody o pozemnej (alebo vnútrozemskej) doprave zamýšľanej v vedenej Európskej dohode;berúc do úvahy, okrem toho, že je potrebné zabezpečiť koordinovaný rozvoj dopravných prúdov medzi územiami a cez územia zmluvných strán, najmä zavedením a rozvojom balíka koordinovaných opatrení týkajúcich sa cestnej a kombinovanej dopravy na báze hospodárskej súťaže, prostredníctvom podpory ekologických vozidiel a rešpektovania zásady udržateľnej mobility,SA DOHODLI TAKTO:HLAVA ICIEĽ, PÔSOBNOSŤ A DEFINÍCIEČlánok 1CieľCieľom tejto dohody je podpora spolupráce medzi zmluvnými stranami, týkajúcej sa dopravy tovaru, a najmä cestnej tranzitnej dopravy a zabezpečenie toho, aby sa na tento účel doprava medzi územiami a cez územia zmluvných strán rozvíjala koordinovaným spôsobom.Článok 2Pôsobnosť1. Spolupráca sa bude týkať cestnej dopravy tovaru a kombinovanej dopravy.2. V tejto súvislosti sa pôsobnosť tejto dohody bude týkať najmä:- prístupu na trh pre tranzitnú dopravu v oblasti cestnej dopravy tovaru,- právnych a správnych podporných opatrení vrátane obchodných, daňových, sociálnych a technických opatrení,- spolupráce pri rozvoji systému dopravy, ktorý okrem iného vyhovuje potrebám z hľadiska životného prostredia,- pravidelnej výmeny informácií o rozvoji dopravných politík zmluvných strán.Článok 3DefinícieNa účely tejto dohody budú platiť nasledovné definície:a) tranzitná doprava: jazda uskutočnená po ceste cez územie a) členského štátu (členských štátov) spoločenstva alebo cez územie Bulharska, bez ohľadu na to, či sa realizovala naloženým alebo vyloženým cestným vozidlom bez vykonávania akejkoľvek nakládky alebo vykládky na týchto územiach;b) kombinovaná doprava: preprava tovaru medzi zmluvnými stranami alebo cez ne, ak nákladný automobil, príves, alebo náves s ťahačom alebo bez neho, vymeniteľná nadstavba alebo kontajner s dĺžkou 20 stôp (6,1 m) alebo viac využívajú cestu v počiatočnom alebo konečnom úseku jazdy, a na inom úseku železnicu, alebo vnútrozemskú vodnú cestu, alebo námornú dopravu, ak tento úsek presahuje 100 km vzdušnou čiarou a tvorí počiatočný alebo konečný úsek jazdy cestnej dopravy:- medzi miestom, kde je tovar naložený, a najbližšou vhodnou železničnou stanicou nakládky pre počiatočný úsek a medzi najbližšou vhodnou železničnou stanicou vykládky a miestom, kde je tovar vyložený pre konečný úsek, alebo- v okruhu nepresahujúcom 150 km vzdušnou čiarou z vnútrozemského riečneho prístavu, alebo námorného prístavu nakládky alebo vykládky;c) cestné vozidlo: motorové vozidlo registrované v zmluvnej strane alebo jazdná súprava, z ktorej aspoň motorové vozidlo je registrované v zmluvnej strane, a ktoré sú využívané výlučne na prepravu tovaru;d) užívateľské poplatky: nediskriminačná platba zvláštnej sumy udeľujúca právo cestnému vozidlu používať danú infraštruktúru počas daného obdobia;e) mýto: platba predpísanej sumy pre cestné vozidlo počas jazdy medzi dvomi bodmi v rámci infraštruktúry; suma bude založená na prejdenej vzdialenosti a na kategórii vozidla.HLAVA IIKOMBINOVANÁ DOPRAVAČlánok 4Všeobecné ustanoveniaZmluvné strany prijmú vzájomne koordinované opatrenia potrebné pre rozvoj a podporu kombinovanej dopravy ako prostriedok, ktorý zabezpečí, aby veľká časť ich medzinárodnej dopravy bola vykonávaná za podmienok, ktoré sú šetrnejšie voči životnému prostrediu.Článok 5Podporné opatreniaZmluvné strany podniknú všetky opatrenia potrebné na zlepšenie konkurencieschopnosti kombinovanej dopravy, najmä:a) prijatím opatrení, ktorými užívateľov a odosielateľov tovaru podnietia, aby využívali kombinovanú dopravu prostredníctvom:- zlepšenia konkurencieschopnosti všetkých druhov kombinovanej dopravy voči cestnej, prostredníctvom finančnej pomoci spoločenstva alebo Bulharska pre nové projekty v oblasti kombinovanej dopravy,- podpory využívania nesprevádzanej kombinovanej dopravy, a najmä podpory využívania vymeniteľných nadstavieb, kontajnerov a prípojných vozidiel,- oslobodenia, v rámci vhodnej štruktúry, počiatočných a/alebo konečných úsekov cestnej nákladnej dopravy, ktoré tvoria integrálnu súčasť prevádzky kombinovanej dopravy, od systémov kvót a systémov povolení,- zváženia možnosti poskytnutia zliav na cestnej dani pre cestné vozidlá, ak sú využívané v rámci reťazcov kombinovanej dopravy,- skrátenia času prepravy a zlepšenia spoľahlivosti kombinovanej dopravy, a najmä:i) podporou zvýšenia frekvencie služieb kombinovanej dopravy v súlade s potrebami odosielateľov tovaru a užívateľov;ii) podporou skrátenia čakania v koncových staniciach a zvýšenia ich produktivity;iii) zjednodušením pohraničných kontrol, ktoré ovplyvňujú kombinovanú dopravu, pričom tieto kontroly pre všetky druhy tovaru, s výnimkou tovaru, ktorý podlieha veterinárnej a fytosanitárnej kontrole, budú čo najskôr presunuté do terminálov kombinovanej dopravy,- zabezpečením nediskriminačného prístupu k terminálom, ak sú financované alebo spolufinancované z verejných prostriedkov,- poskytnutím, ak je to možné, prioritného prideľovania povolení cestného tranzitu dohodnutých v článku 6 ods. 2, príslušnými úradmi zmluvných strán, cestným dopravcom v súlade s ich využívaním kombinovanej dopravy podľa zaznamenaných štatistických údajov dostupných každej zmluvnej strane,- zvážením, v prípade potreby, kompatibility s rozchodmi železničných koľají, hmotnosťami, rozmermi a technickými charakteristikami špecializovaných zariadení kombinovanej dopravy a zvážením koordinovanej činnosti objednávania a uvedenia do prevádzky takých zariadení, aké si vyžaduje úroveň prepravy;b) sprístupnením, na požiadanie, dostupných informácií týkajúcich sa nových činností v kombinovanej doprave, vrátane projektov technologického výskumu (spolu)financovaných touto zmluvnou stranou, prostredníctvom krátkych správ s uvedením obsahu, výsledkov a dosahu činnosti alebo technologického projektu;c) vytvorením vhodnej infraštruktúry prostredníctvom:- zavádzania prechodového prierezu UIC C1 na nových hlavných tratiach a prestavby existujúcich hlavných tratí aspoň na rozchod B (v súlade s dohodou AGTC, Európskou dohodou o najdôležitejších trasách medzinárodnej kombinovanej dopravy a súvisiacich zariadeniach z 1. februára 1991), ak nie sú dosiahnuteľné iné prostriedky na dosiahnutie interoperability sietí,- odstránenia všetkých úzkych miest na trasách príjazdových cestných komunikáciách k terminálom kombinovanej dopravy, aby sa zlepšilo využívanie kombinovanej dopravy;d) zvážením nasledovných činností:- preskúmania možností povolenia 44-tonových vozidiel so šiestimi nápravami pre počiatočné a konečné cestné úseky kombinovanej dopravy,- udelenia výnimiek zo zákazu jazdy počas víkendov a sviatkov pre počiatočné a konečné cestné úseky kombinovanej dopravy,- vzájomného umožnenia prístupu prevádzkovateľom kombinovanej dopravy na železniciach v rámci novej dohody.HLAVA IIICESTNÁ DOPRAVAČlánok 6Všeobecné ustanovenia1. Vo vzťahu k vzájomnému prístupu na dopravné trhy sa zmluvné strany dohodli, predbežne a bez toho, aby to malo vplyv na odsek 2, zachovať existujúce práva vyplývajúce z dvojstranných dohôd alebo iných dvojstranných dojednaní uzavretých medzi každým členským štátom spoločenstva a Bulharskom.Avšak, zatiaľ čo sa očakáva uzavretie dohody medzi členskými štátmi o prístupe k cestnému dopravnému trhu, ako je to stanovené v článku 7, Bulharsko bude spolupracovať s členskými štátmi spoločenstva na zmene a doplnení týchto dvojstranných dohôd a/alebo opatrení, pretože to môže byť potrebné pre ich prispôsobenie tejto dohode.2. Okrem povolení stanovených v režimoch opísaných v odseku 1, zmluvné strany sa týmto dohodli na poskytnutí prístupu k tranzitnej doprave nákladnými automobilmi cez územia členských štátov spoločenstva a Bulharska, a to v každom kalendárnom roku, s platnosťou od dátumu, kedy táto dohoda nadobudne platnosť, a prostredníctvom nasledovných povolení:a) spoločenstvo obdrží:13000 povolení platných v Bulharsku;b) Bulharsko obdrží:6000 povolení platných v členských štátoch spoločenstva, ku ktorým boli pripojené nalepovacie známky;c) Bulharsko obdrží:3000 nalepovacích známok pre každý členský štát spoločenstva;d) povolenia uvedené v písmene a) a b) budú zodpovedať vzorom v prílohe 1a a prílohe 1b;e) nalepovacie známky uvedené v písm. c) budú zodpovedať vzoru v prílohe 1c;f) povolenia uvedené v písm. a) a b) budú poskytnuté službami Komisie príslušným úradom Bulharska, alebo v prípade spoločenstva príslušným úradom jeho členských štátov. Príslušné úrady povolenie vyplnia, s výnimkou hlavičiek "Evidenčné č. motorového vozidla", "jazda tam" a "spiatočná jazda", a doručia ich svojim prevádzkovateľom dopravy za poplatok, ktorý má pokryť len primerané administratívne náklady;g) nalepovacie známky uvedené v písm. c) budú dodané službami Komisie príslušným úradom Bulharska. Tieto nalepovacie známky budú nalepené na povolenie pred jeho použitím, aby bolo zrejmé, pre ktoré členský štát alebo členské štáty spoločenstva je povolenie platné;h) zmluvné strany sa dohodli, že nebudú vymáhané žiadne dane, ani podobné poplatky za používanie povolení uvedených v písm. a) a b);i) povolenia a nalepovacie známky budú platné jeden kalendárny rok do 31. januára nasledujúceho roka a môžu byť použité len pre jednu jazdu tam a jednu spiatočnú jazdu.3. Povolenia uvedené v odseku 2 môžu byť použité len pre vozidlá vyhovujúce aspoň normám EURO 1 alebo ustanoveniam "zelenej karty nákladného automobilu", ktorého kópia je v prílohe 4. Dôkazy o dodržaní tohto ustanovenia budú na palube vozidla počas celej jazdy.4. Ak dátum, kedy dohoda nadobudne platnosť v súlade s článkom 19, nebude 1. január, počet povolení a nalepovacích známok uvedených v odseku 2 bude znížený pomerným dielom pre kalendárny rok, v ktorom dohoda nadobudne platnosť.5. Príslušné úrady zmluvných strán vydajú povolenia pre prepravu tovaru podľa tejto dohody len dopravcom, ktorí sú v súlade s právnymi predpismi tejto zmluvnej strany oprávnení vykonávať medzinárodnú cestnú dopravu. Toto povolenie sa musí nachádzať vo vozidle. V prípade jazdnej súpravy sa musí nachádzať v motorovom vozidle. Vzťahuje sa na jazdnú súpravu, aj keď príves alebo náves nie je registrovaný na meno držiteľa povolenia alebo keď je registrovaný v inej krajine.6. Zmluvné strany sa zdržia akejkoľvek jednostrannej akcie, ktorá by mohla viesť k diskriminácii medzi spoločenstvom a bulharskými dopravcami alebo vozidlami. Každá zmluvná strana podnikne všetky potrebné opatrenia na uľahčenie cestnej dopravy uvedenej v tejto dohode, na jej území alebo cez jej územie.Článok 7Prístup na trhZmluvné strany sa prednostne a berúc do úvahy prijatie fiškálnych, sociálnych a technických pravidiel spoločenstva Bulharskom, zaväzujú spolupracovať s cieľom hľadania spoločného systému regulácie budúceho prístupu na cestný dopravný trh medzi zmluvnými stranami.Článok 8Finančné ustanoveniaV prípade dopravných činností v súlade s touto dohodou:1. zmluvné strany zabezpečia, aby zásada nediskriminácie, pokiaľ ide o štátnu príslušnosť alebo miesto podnikania, bola uplatnená na zdaňovanie cestných vozidiel, finančné zaťaženie, mýto a akúkoľvek inú formu užívateľských poplatkov za používanie infraštruktúry cestnej dopravy;2. cestné vozidlá registrované v jednej zmluvnej strane budú oslobodené od všetkých cestných daní a poplatkov vyberaných z obehu alebo vlastníctva vozidiel, ako aj od všetkých zvláštnych daní alebo poplatkov vyberaných z dopravných činností na území zmluvnej strany.Cestné vozidlá nebudú oslobodené od platby daní a poplatkov z pohonných látok, cestných poplatkov a užívateľských poplatkov vyberaných za používanie infraštruktúry;3. zmluvné strany zabezpečia, aby mýto a akákoľvek iná forma užívateľských poplatkov neboli uložené súčasne za používanie jediného úseku cesty. Zmluvné strany však môžu taktiež uložiť platenie mýta na sieťach, kde sú vyberané užívateľské poplatky za používanie mostov, tunelov a horských prechodov;4. nasledovné položky budú oslobodené od cla a od všetkých daní a poplatkov:a) pohonné látky v nádržiach cestných vozidiel v čase dovozu na územie druhej zmluvnej strany, ak boli tieto nádrže projektované výrobcom pre príslušný druh cestného vozidla;b) pohonné látky v nádržiach prívesov a návesov používané pre chladiace systémy chladničiek;c) mazivá v množstvách potrebných na používanie v priebehu jazdy;d) náhradné diely a náradie potrebné na opravu vozidla, ktoré má poruchu počas vykonávania medzinárodnej cestnej dopravy. Vymenené náhradné diely majú byť opätovne vyvezené alebo zničené pod kontrolou príslušného colného úradu druhej zmluvnej strany;5. bez toho, aby to malo vplyv na druhý pododsek odseku 2, ak hmotnosti, rozmery, alebo zaťaženie nápravy vozidla presiahnu maximálne limity, ktoré sú v platnosti na území Bulharska, pričom vozidlo je v súlade s ustanoveniami, ktoré sú stanovené v smernici Rady 96/53/ES o hmotnostiach a rozmeroch, vozidlo nebude podliehať žiadnym zvláštnym poplatkom za predpokladu, že dodržiava príslušné hlavné tranzitné trasy v Bulharsku, ako je to uvedené v prílohe 5.Článok 9Sociálne ustanoveniaZmluvné strany tejto dohody budú uplatňovať Európsku dohodu o práci osádok vozidiel v medzinárodnej cestnej doprave (AETR) z 1. júla 1970, v znení platnom v čase nadobudnutia platnosti tejto dohody, alebo budú uplatňovať pravidlá identické s nariadeniami Rady (EHS) č. 3820/85 a (EHS) č. 3821/85 v ich zmenenom a doplnenom znení.Článok 10Technické ustanovenia1. Bulharsko prijme opatrenia ekvivalentné opatreniam uvedeným v prílohe 2, do doby nadobudnutia platnosti tejto dohody a opatreniam uvedeným v prílohe 3 do dvoch rokov od nadobudnutia platnosti tejto dohody.2. Zmluvné strany tejto dohody budú uplatňovať Európsku dohodu o medzinárodnej cestnej preprave nebezpečných vecí (ADR) z 30. septembra 1957 v znení platnom v čase nadobudnutia platnosti tejto dohody.3. Bulharsko sa bude usilovať, na základe pravidiel spoločenstva, o harmonizáciu svojich právnych predpisov týkajúcich sa prepravy tovaru podliehajúceho skaze, živých zvierat a nebezpečného tovaru.4. Zmluvné strany spoja svoje skúsenosti a budú si vymieňať informácie o svojich právnych predpisoch, aby zlepšili chod a bezpečnosť dopravy počas období špičky (víkendy, štátne sviatky, turistická sezóna).5. Zmluvné strany budú spolupracovať na podpore, zavádzaní, rozvoji a koordinácii interoperabilných informačných systémov v cestnej doprave.6. Zmluvné strany sa budú taktiež usilovať o harmonizáciu technickej pomoci, ktorá má byť poskytovaná vodičom, šírenie základných informácií o doprave a núdzových službách vrátane zdravotnej záchrannej služby a ďalších záležitostí týkajúcich sa vodičov.HLAVA IVZJEDNODUŠENIE FORMALÍTČlánok 11Zjednodušenie formalít1. Zmluvné strany sa dohodli na zjednodušení formalít týkajúcich sa pohybu tovaru prepravovaného v súlade s touto dohodou.2. Zmluvné strany sa dohodli na začatí rokovaní s cieľom uzavrieť dohodu o uľahčení kontrol a formalít týkajúcich sa prepravy tovaru.3. Zmluvné strany sa dohodli, že v potrebnej miere podniknú spoločné opatrenia ohľadne prijatia a podporia prijatie ďalších zjednodušujúcich opatrení.HLAVA VZÁVEREČNÉ USTANOVENIAČlánok 12Rozšírenie pôsobnostiAk jedna zo zmluvných strán na základe skúseností s uplatňovaním tejto dohody dôjde k záveru, že ďalšie opatrenia, ktoré nespadajú do pôsobnosti tejto dohody, sú v záujme koordinovanej európskej dopravnej politiky, a najmä môžu pomôcť vyriešiť problémy tranzitnej dopravy, predloží v tomto ohľade návrhy druhej zmluvnej strane.Článok 13Spoločný výborOrgánom zodpovedným za spoluprácu bude spoločný výbor pod názvom "Dopravný výbor spoločenstva/Bulharska". Výbor:- bude zložený zo zástupcov menovaných spoločenstvom a Bulharskom,- zasadne na žiadosť ktorejkoľvek zo zmluvných strán striedavo na území obidvoch zmluvných strán,- si stanoví svoj vlastný rokovací poriadok,- bude konať prostredníctvom vzájomnej dohody,- zabezpečí náležité vykonanie tejto dohody, a najmä:a) preskúma spôsoby spolupráce a podpory kombinovanej dopravy a minimálne každé dva roky reviduje dosiahnutý pokrok na ceste k realizácii týchto cieľov,b) reviduje prílohy k tejto dohode minimálne každé dva roky,c) bude riešiť akékoľvek spory, ktoré môžu vzniknúť z dôvodu uplatňovania a výkladu tejto dohody. V prípade nezhody bude rozhodnutie postúpené nasledujúcemu zasadnutiu spoločného výboru, ktoré sa má konať do dvoch mesiacov od dátumu postúpenia v súlade s podmienkami, ktoré majú byť stanovené v jeho rokovacom poriadku,d) bude koordinovať monitorovanie, prognózovanie a ďalšie štatistické činnosti týkajúce sa medzinárodnej cestnej a kombinovanej dopravy, a najmä cestnej tranzitnej dopravy,e) podľa potreby prijme opatrenia týkajúce sa technického prispôsobenia ustanovení tejto dohody,f) má pripraviť ľubovoľné odporúčania pre prípadné zvýšenia počtu povolení/nalepovacích známok,g) bude podľa potreby diskutovať o všetkých ostatných témach, ktoré sú relevantné pre vykonanie tejto dohody.Článok 14Porušenia1. V prípade porušenia ustanovení tejto dohody cestným vozidlom alebo vodičom takéhoto vozidla príslušný úrad zmluvnej strany, na ktorého území došlo k porušeniu, môže toto oznámiť príslušnému úradu druhej zmluvnej strany, ktorý môže podniknúť opatrenia stanovené jej vnútroštátnymi právnymi predpismi.2. Príslušný úrad, ktorý obdrží ľubovoľné takéto oznámenie, bude čo najskôr informovať príslušný úrad druhej zmluvnej strany o podniknutých opatreniach.3. Ustanovenia tohto článku nebudú mať vplyv na zákonné sankcie, ktoré môžu byť uplatnené súdmi, alebo vynucovacími orgánmi buď členského štátu Európskeho spoločenstva, alebo Bulharska, na ktorého území došlo k porušeniu.Článok 15Trvanie dohodyTáto dohoda sa uzatvára na obdobie piatich rokov. Ak ju žiadna zo zmluvných strán nevypovie, šesť mesiacov pred uplynutím tohto obdobia, dohoda sa automaticky predĺži na obdobie troch rokov.Článok 16Vypovedanie dohodyKaždá zo strán môže dohodu vypovedať so šesťmesačnou výpovednou lehotou, ktorá má byť oznámená druhej strane.Článok 17PrílohyPrílohy tvoria neoddeliteľnú súčasť tejto dohody.Článok 18JazykyKópie tejto dohody budú vypracované v dánskom, holandskom, anglickom, fínskom, francúzskom, nemeckom, gréckom, talianskom, portugalskom, španielskom, švédskom a bulharskom jazyku, pričom každý text má rovnakú platnosť.Článok 19Nadobudnutie platnostiTáto dohoda bude uzatvorená v súlade s vlastnými postupmi zmluvných strán. Nadobudne platnosť v prvý deň druhého mesiaca potom, ako si zmluvné strany vzájomne oznámili ukončenie postupov potrebných na tento účel.Hecho en Bruselas, el veintiseis de julio del año dos mil.Udfærdiget i Bruxelles den seksogtyvende juli to tusind.Geschehen zu Brüssel am sechsundzwanzigsten Juli zweitausend.Έγινε στις Βρυξέλλες, στις είκοσι έξι Ιουλίου δύο χιλιάδες.Done at Brussels on the twenty-sixth day of July in the year two thousand.Fait à Bruxelles, le vingt-six juillet deux mille.Fatto a Bruxelles, addì ventisei luglio duemila.Gedaan te Brussel, de zesentwintigste juli tweeduizend.Feito em Bruxelas, em vinte e seis de Julho de dois mil.Tehty Brysselissä kahdentenakymmenentenäkuudentena päivänä heinäkuuta vuonna kaksituhatta.Som skedde i Bryssel den tjugosjätte juli tjugohundra.ΏήΤίΨαΠέή έΠ 26 ξΫΨ 2000 Σ. _ _ΰξΪαΥΫPor la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar+++++ TIFF +++++_Π PΥίγΡΫΨΪΠ ΚκΫΣΠΰΨο+++++ TIFF +++++--------------------------------------------------


title: 2010/812/EÚ: Rozhodnutie Európskeho parlamentu a Rady z  15. decembra 2010 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/023 ES/Lear, Španielsko)

text:
               28.12.2010

               SK

               Úradný vestník Európskej únie

               L 342/24

         ROZHODNUTIE EURÓPSKEHO PARLAMENTU A RADY
   z 15. decembra 2010
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/023 ES/Lear, Španielsko)
   (2010/812/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom vstupe na trh práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 s cieľom zahrnúť podporu pre pracovníkov prepustených priamo v dôsledku globálnej hospodárskej a finančnej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF s ročným stropom vo výške 500 miliónov EUR.

               (4)

               Španielsko podalo 23. júla 2010 žiadosť o mobilizáciu EGF z dôvodu prepúšťania v podniku Lear a 10. augusta 2010 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 382 200 EUR.

               (5)

               EGF by sa mal preto mobilizovať s cieľom poskytnúť finančný príspevok v súvislosti so žiadosťou Španielska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2010 sa mobilizuje Európsky fond na prispôsobenie sa globalizácii s cieľom poskytnúť sumu 382 200 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 15. decembra 2010

            Za Európsky parlament

            predseda

         J. BUZEK

            Za Radu

            predseda

         O. CHASTEL

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie Rady 2012/325/SZBP z  25. júna 2012 , ktorým sa predlžuje mandát osobitnej zástupkyne Európskej únie pre Sudán a Južný Sudán

text:
               26.6.2012

               SK

               Úradný vestník Európskej únie

               L 165/49

         ROZHODNUTIE RADY 2012/325/SZBP
   z 25. júna 2012,
   ktorým sa predlžuje mandát osobitnej zástupkyne Európskej únie pre Sudán a Južný Sudán
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 11. augusta 2010 prijala rozhodnutie 2010/450/SZBP (1), ktorým sa pani Rosalind MARSDENOVÁ vymenúva za osobitnú zástupkyňu Európskej únie (OZEÚ) pre Sudán.

               (2)

               Rada 1. augusta 2011 prijala rozhodnutie 2011/499/SZBP (2), ktorým sa zmenil mandát a názov OZEÚ vzhľadom na vyhlásenie nezávislosti Južného Sudánu. Mandát OZEÚ sa skončí 30. júna 2012.

               (3)

               Mandát OZEÚ by sa mal predĺžiť o ďalšie obdobie 12 mesiacov.

               (4)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitná zástupkyňa Európskej únie
   Mandát pani Rosalind MARSDENOVEJ ako OZEÚ pre Sudán a Južný Sudán sa týmto predlžuje do 30. júna 2013. Mandát OZEÚ sa môže ukončiť skôr, ak o tom rozhodne Rada na návrh vysokej predstaviteľky Únie pre zahraničné veci a bezpečnostnú politiku (ďalej len „VP“).
   Článok 2
   Ciele politiky
   Mandát OZEÚ je založený na cieľoch politiky Únie vo vzťahu k Sudánu a Južnému Sudánu v spolupráci s ich vládami, Africkou úniou (ďalej len „AÚ“) a Organizáciou Spojených národov (ďalej len „OSN“) a inými národnými, regionálnymi a medzinárodnými zainteresovanými stranami dosiahnuť mierové spolužitie medzi Sudánom a Južným Sudánom na základe zásady dvoch funkčných, mierových a prosperujúcich štátov. Ciele politiky Únie zahŕňajú aktívne prispievanie k riešeniu otvorených otázok týkajúcich sa CPA a obdobia po skončení platnosti komplexnej mierovej dohody (CPA) a pomoc zúčastneným stranám pri plnení toho, čo sa dohodlo; podporu úsiliu o stabilizáciu nepokojnej oblasti na severo-južnej hranici; podporu budovania inštitúcií a posilňovania stability, bezpečnosti a rozvoja v Južnom Sudáne; podporu politického riešenia konfliktu v Dárfúre; podporu úsiliu o vyriešenie konfliktu v štátoch Južný Kordofán a Modrý Níl; podporu demokratickej správy vecí verejných, zodpovednosti a dodržiavania ľudských práv vrátane spolupráce s Medzinárodným trestným súdom; zintenzívnenie angažovanosti vo východnom Sudáne a zlepšovanie humanitárneho prístupu cez Sudán a Južný Sudán.
   Mandát OZEÚ je okrem toho založený na politickom cieli Únie, ktorým je prispieť k zmierňovaniu a odstraňovaniu hrozieb pre stabilitu Južného Sudánu a širšieho regiónu, ktoré predstavuje Armáda božieho odporu (ďalej len „LRA“ – Lords Resistance Army).
   Článok 3
   Mandát
   Na dosiahnutie uvedených cieľov politiky je mandátom OZEÚ:

               a)

               nadväzovať styky s vládou Sudánu, vládou Južného Sudánu, sudánskymi a juhosudánskymi politickými stranami, ozbrojenými a povstaleckými hnutiami v Sudáne a Južnom Sudáne, ako aj s občianskou spoločnosťou a mimovládnymi organizáciami, a to v snahe napĺňať ciele politiky Únie;

               b)

               udržiavať úzku spoluprácu s OSN vrátane misie OSN v Južnom Sudáne (UNMISS), dočasných bezpečnostných síl OSN pre Abyei (UNISFA) a osobitného vyslanca OSN, s AÚ, a predovšetkým s panelom AÚ na vysokej úrovni pre vykonávanie v Sudáne (AUHIP), s operáciou zmiešaných síl AÚ/OSN v Dárfúre (UNAMID), Ligou arabských štátov (LAS), Medzivládnym úradom pre rozvoj (IGAD) a ďalšími vedúcimi regionálnymi a medzinárodnými zainteresovanými stranami;

               c)

               príslušným spôsobom zastupovať Úniu a presadzovať jej politické ciele a pozície na medzinárodných a verejných fórach;

               d)

               prispievať k zvyšovaniu koherentnosti a efektívnosti politiky Únie vo vzťahu k Sudánu a Južnému Sudánu a zároveň podporovať konzistentný medzinárodný prístup k týmto dvom krajinám;

               e)

               prispievať k medzinárodnému sprostredkovateľskému úsiliu pod vedením AUHIP zameranému na uľahčenie dohody medzi Sudánom a Južným Sudánom o otvorených otázkach po skončení platnosti CPA a na nájdenie inkluzívneho politického riešenia prebiehajúceho konfliktu v štátoch Južný Kordofán a Modrý Níl;

               f)

               podporovať vykonávanie záležitostí dohodnutých v rámci CPA a prípadné plnenie dohôd, ktoré sa týkajú otázok po skončení platnosti CPA;

               g)

               podporovať budovanie inštitúcií v Južnom Sudáne;

               h)

               prispievať k medzinárodnému úsiliu o uľahčenie komplexnej, inkluzívnej a trvalej mierovej dohody pre Dárfúr a o podporu vykonávania dauhaského dokumentu, a to v úzkej spolupráci s OSN, AÚ, vládou Kataru a podľa potreby s ďalšími medzinárodnými zainteresovanými stranami;

               i)

               podporovať dodržiavanie ľudských práv prostredníctvom udržiavania pravidelných kontaktov s príslušnými orgánmi v Sudáne a Južnom Sudáne, Úradom prokurátora Medzinárodného trestného súdu, Úradom vysokého komisára OSN pre ľudské práva a pozorovateľmi, ktorí sledujú dodržiavanie ľudských práv v regióne;

               j)

               prispievať k vykonávaniu politiky Únie v oblasti ľudských práv vrátane usmernení EÚ pre oblasť ľudských práv, najmä usmernení EÚ o deťoch v ozbrojených konfliktoch, ako aj o násilí voči ženám a boji proti všetkým formám ich diskriminácie, a politiky Únie v súvislosti s rezolúciou Bezpečnostnej rady OSN č. 1325 (2000) o ženách, mieri a bezpečnosti, a to aj sledovaním vývoja v tejto oblasti a podávaním správ o vývoji a vypracúvaním súvisiacich odporúčaní;

               k)

               prispievať k uplatňovaniu komplexného prístupu Únie k Sudánu a Južnému Sudánu, ako sa dohodlo na zasadnutí Rady pre zahraničné veci 20. júna 2011;

               l)

               v úzkej spolupráci s Európskou službou pre vonkajšiu činnosť (ESVČ) prispievať k spoločnej angažovanosti Únie so všetkými zainteresovanými stranami v podpore úsilia o zmierňovanie a odstraňovanie hrozby, ktorú pre civilné obyvateľstvo a stabilitu v Južnom Sudáne a širšom regióne predstavuje LRA;

               m)

               sleduje, či sudánske a juhosudánske zúčastnené strany dodržiavajú príslušné rezolúcie BR OSN, najmä č. 1556 (2004), č. 1564 (2004), č. 1590 (2005), č. 1591 (2005), č. 1593 (2005), č. 1612 (2005), č. 1663 (2006), č. 1672 (2006), č. 1679 (2006), č. 1769 (2007), č. 1778 (2007), č. 1881 (2009), č. 1882 (2009), č. 1891 (2009), č. 1919 (2010), č. 1990 (2011), č. 1996 (2011), č. 2024 (2011), č. 2046 (2012), a podáva o tom správy.

         Článok 4
   Vykonávanie mandátu
   1.   OZEÚ je zodpovedná za vykonávanie mandátu pod vedením VP.
   2.   Politický a bezpečnostný výbor (PBV) je s OZEÚ v úzkom spojení a je jej hlavným styčným bodom s Radou. PBV činnosť OZEÚ v rámci jej mandátu strategicky a politicky usmerňuje bez toho, aby boli dotknuté právomoci VP.
   3.   OZEÚ úzko spolupracuje s ESVČ a jej príslušnými oddeleniami.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. júla 2012 do 30. júna 2013 je 1 900 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci mandátu OZEÚ a zodpovedajúcich dostupných finančných prostriedkov zodpovedá za vytvorenie tímu. Tím zahŕňa odborníkov na osobitné politické a bezpečnostné otázky vyplývajúce z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat takto vyslaného personálu hradí členský štát, príslušná inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo do ESVČ vyslali členské štáty. Členovia medzinárodného zmluvného personálu sú štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   Článok 7
   Výsady a imunity OZEÚ a jej personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov personálu OZEÚ, sa podľa potreby dohodnú s hostiteľskou krajinou/krajinami. Členské štáty a Komisia poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (3).
   Článok 9
   Prístup k informáciám a logistická podpora
   1.   Členské štáty, Komisia, ESVČ a Generálny sekretariát Rady zabezpečujú, aby OZEÚ mala prístup ku všetkým relevantným informáciám.
   2.   Delegácie Únie a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so mandátom OZEÚ a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, a to predovšetkým tak, že:

               a)

               na základe usmernení ESVČ vypracuje bezpečnostný plán konkrétnej misie zahŕňajúci fyzické, organizačné a procedurálne bezpečnostné opatrenia pre konkrétnu misiu, ktorými sa upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov, a pohotovostný plán a evakuačný plán misie;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý oblasti misie pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posudzovania bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a o vykonávaní mandátu.

         Článok 11
   Podávanie správ
   1.   OZEÚ pravidelne podáva VP a PBV ústne a písomné správy. OZEÚ v prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV podávať správy Rade pre zahraničné veci.
   2.   OZEÚ pravidelne podáva PBV správy o situácii v Dárfúre a o situácii v Sudáne a Južnom Sudáne.
   Článok 12
   Koordinácia
   1.   OZEÚ prispieva k jednotnosti, konzistencii a účinnosti akcie Únie a v záujme dosiahnutia cieľov politiky Únie pomáha zabezpečovať, aby všetky nástroje Únie a akcie členských štátov pôsobili súdržne. Činnosť OZEÚ sa koordinuje s činnosťou Komisie a ďalších OZEÚ, ktorí pôsobia v regióne. OZEÚ pravidelne poskytuje informácie misiám členských štátov a Únie pôsobiacim v regióne.
   2.   V teréne sa udržiavajú úzke vzťahy s vedúcimi delegácií Únie vrátane delegácií v Chartúme, Džube, Addis Abebe a New Yorku, ako aj s vedúcimi misií členských štátov. Tieto osoby vyvíjajú všetko úsilie na pomoc OZEÚ pri vykonávaní jej mandátu. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   3.   OZEÚ v úzkej spolupráce s vedúcim delegácie Únie v Džube poskytuje usmernenia týkajúce sa miestnej politickej situácie vedúcemu misie EU AVSEC-Južný Sudán. OZEÚ a veliteľ civilnej operácie sa podľa potreby vzájomne radia.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží Rade, VP a Komisii do konca decembra 2012 správu o pokroku a na konci svojho mandátu súhrnnú správu o jeho vykonávaní.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Luxemburgu 25. júna 2012

            Za Radu

            predsedníčka

         C. ASHTON

      (1)  Ú. v. EÚ L 211, 12.8.2010, s. 42.

      (2)  Ú. v. EÚ L 206, 11.8.2011, s. 50.

      (3)  Ú. v. EÚ L 141, 27.5.2011, s. 17.


title: 2005/454/ES, Euratom: Rozhodnutie Rady z 13. júna 2005, ktorým sa vymenúva člen Európskeho hospodárskeho a sociálneho výboru

text:
               23.6.2005

               SK

               Úradný vestník Európskej únie

               L 160/25

         ROZHODNUTIE RADY
   z 13. júna 2005,
   ktorým sa vymenúva člen Európskeho hospodárskeho a sociálneho výboru
   (2005/454/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na rozhodnutie Rady 2002/758/ES/Euratom zo 17. septembra 2002, ktorým sa vymenúvajú členovia Hospodárskeho a sociálneho výboru na obdobie od 21. septembra 2002 do 20. septembra 2006 (1),
   so zreteľom na nomináciu predloženú francúzskou vládou,
   so zreteľom na stanovisko Komisie,
   keďže:
   Odstúpením pána Noëla DUPUYHO, ktoré bolo Rade oznámené 2. februára 2005, sa uvoľnilo jedno miesto člena v Európskom hospodárskom a sociálnom výbore,
   ROZHODLA TAKTO:
   Článok 1
   Pán Bruno CLERGEOT je vymenovaný za člena Európskeho hospodárskeho a sociálneho výboru ako náhrada za pána Noëla DUPUYHO na zvyšný čas jeho funkčného obdobia, ktoré trvá do 20. septembra 2006.
   Článok 2
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom jeho prijatia.

      V Luxemburgu 13. júna 2005

            Za Radu

            predseda

         J. ASSELBORN

      (1)  Ú. v. ES L 253, 21.9.2002, s. 9.


title: Rozhodnutie Rady z 24. júna 1988 týkajúce sa doplnenia prílohy IV k Dohovoru o ochrane Rýna pred chemickým znečisťovaním, pokiaľ ide o chlorid uhličitý

text:
Dôležité právne oznámenie

|

31988D0381

Úradný vestník L 183 , 14/07/1988 S. 0027 - 0029 Fínske špeciálne vydanie: Kapitola 15 Zväzok 8 S. 0103  Švédske špeciálne vydanie: Kapitola 15 Zväzok 8 S. 0103

		Rozhodnutie Radyz 24. júna 1988týkajúce sa doplnenia prílohy IV k Dohovoru o ochrane Rýna pred chemickým znečisťovaním, pokiaľ ide o chlorid uhličitý(88/381/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 130 S,so zreteľom na návrh Komisie,so zreteľom na stanovisko Európskeho parlamentu [1],so zreteľom na stanovisko Hospodárskeho a sociálneho výboru [2],keďže spoločenstvo rozhodnutím 77/586/EHS [3] schválilo Dohovor o ochrane Rýna pred chemickým znečisťovaním (ďalej len "chemický dohovor") a dodatkovú dohodu k dohode týkajúcej sa Medzinárodnej komisie pre ochranu Rýna pred znečisťovaním (ďalej len "medzinárodná komisia") podpísanej v Berne 29. apríla 1963;keďže podľa článku 5 chemického dohovoru medzinárodná komisia navrhuje formou zmien a doplnení prílohy IV k chemickému dohovoru limitné hodnoty pre vypúšťanie určitých látok do povrchových vôd povodia Rýna; keďže podľa článku 14 chemického dohovoru je pre nadobudnutie účinnosti týchto zmien a doplnkov potrebné ich jednomyseľné prijatie zmluvnými stranami;keďže medzinárodná Komisia stanovila limitné hodnoty pre chlorid uhličitý vo forme návrhu určeného na doplnenie prílohy IV k chemickému dohovoru;keďže smernica 86/280/EHS [4] stanovuje limitné hodnoty pre vypúšťanie chloridu uhličitého do vodného prostredia spoločenstva; keďže tieto limitné hodnoty sú zhodné s limitnými hodnotami stanovenými v návrhu medzinárodnej komisie;keďže je potrebné, aby spoločenstvo ako zmluvná strana chemického dohovoru prijalo uvedený návrh,ROZHODLA TAKTO:Článok 1Týmto sa v mene Európskeho hospodárskeho spoločenstva prijíma návrh Medzinárodnej komisie pre ochranu Rýna pred znečisťovaním určený na doplnenie prílohy IV k Dohovoru o ochrane Rýna pred chemickým znečisťovaním, pokiaľ ide o chlorid uhličitý.Znenie návrhu je priložené k tomuto rozhodnutiu.Článok 2Predseda Rady, v súlade s postupmi ustanovenými chemickým dohovorom, oznámi vláde Švajčiarskej konfederácie prijatie návrhu uvedeného v článku 1.V Luxemburgu 24. júna 1988Za RadupredsedaM. Bangemann[1] Stanovisko poskytnuté 15. júna 1988 (zatiaľ neuverejnené v úradnom vestníku).[2] Ú. v. ES C 356, 31.12.1987, s. 68.[3] Ú. v. ES L 240, 19.9.1977, s. 35.[4] Ú. v. ES L 181, 4.7.1986, s. 16.--------------------------------------------------Návrh Medzinárodnej Komisie pre ochranu Rýna pred znečisťovaním určený na doplnenie prílohy IV k Dohovoru o ochrane Rýna pred chemickým znečisťovaním podpísanému v Bonne 3. decembra 1976MEDZINÁRODNÁ KOMISIA PRE OCHRANU RÝNA PRED ZNEČISŤOVANÍM,so zreteľom na Dohovor o ochrane Rýna pred chemickým znečisťovaním podpísaný v Bonne 3. decembra 1976,so zreteľom najmä na jeho články 3, 4, 5 a 14,NAVRHUJE ZMLUVNÝM STRANÁM DOHOVORU,doplniť prílohu IV k dohovoru, pokiaľ ide o chlorid uhličitý, takto:Látka alebo skupina látok | Pôvod | Limitná hodnota vyjadrená vo forme maximálnej koncentrácie látky | Limitná hodnota vyjadrená vo forme maximálneho množstva látky | Lehota pre existujúce výpuste | Poznámky |1 | 2 | 3 | 4 | 5 | 6 |Chlorid uhličitý | 1.Výroba chloridu uhličitého perchloráciou bez premývania | 1,5 mg na liter výpustov | 2,5 gramu chloridu uhličitého na tonu celkovej výrobnej kapacity chloridu uhličitého a perchlóretylénu | 1. január 1988 | ,,,, |2.Výroba chlórmetánov chloráciou metánu (vrátane vysokotlakovej chlórovo-alkalickej elektrolýzy) a z metanolu | 1,5 mg na liter výpustov | 10 gramov chloridu uhličitého na tonu celkovej výrobnej kapacity chlórmetánov | 1. január 1988 | ,,,, |3.Premena na chlórfluórovodíky | | | | |Medzinárodná Komisia v prípade potreby navrhne limitné hodnoty pre iné priemyselné sektory, ako sú napríklad prevádzkarne používajúce chlorid uhličitý ako rozpúšťadlo, neskôr. Vlády medzitým v súlade s článkami 3 a 4 dohovoru samostatne určia emisné normy pre chlorid uhličitý.Tieto normy musia zohľadňovať najlepšie technické možnosti, ktoré sú k dispozícii, a nesmú byť menej prísne než najbližšia porovnateľná limitná hodnota uvedená v prílohe IV.Ustanovenia tohto odseku sa vzťahujú aj na prípady, keď sa v priemyselnej prevádzkarni vykonávajú činnosti, pri ktorých pravdepodobne vznikajú výpuste chloridu uhličitého a ktoré sú iné než tie činnosti, pre ktoré sú vo vyššie uvedenej tabuľke stanovené limitné hodnoty.Podľa článkov 14 a 19 dohovoru tieto opatrenia nadobúdajú účinnosť po ich jednomyseľnom prijatí zmluvnými stranami dohovoru.Zmluvné strany oznámia prijatie týchto opatrení vláde Švajčiarskej konfederácie, ktorá potvrdí príjem oznámenia.--------------------------------------------------


title: 2013/521/EÚ: Rozhodnutie Rady zo 7. októbra 2013 o uzavretí Dohody medzi Európskou úniou a Kapverdskou republikou o zjednodušení vydávania krátkodobých víz občanom Kapverdskej republiky a Európskej únie

text:
               24.10.2013

               SK

               Úradný vestník Európskej únie

               L 282/1

         ROZHODNUTIE RADY
   zo 7. októbra 2013
   o uzavretí Dohody medzi Európskou úniou a Kapverdskou republikou o zjednodušení vydávania krátkodobých víz občanom Kapverdskej republiky a Európskej únie
   (2013/521/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Komisia dňa 26. októbra 2012 v súlade s rozhodnutím Rady 2012/649/EÚ z 15. októbra 2012 (1) podpísala Dohodu medzi Európskou úniou a Kapverdskou republikou o zjednodušení vydávania krátkodobých víz občanom Kapverdskej republiky a Európskej únie (ďalej len „dohoda“), s výhradou jej uzavretia k neskoršiemu dátumu.

               (2)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (2). Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (3)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (3). Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (4)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (5)

               Táto dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Kapverdskou republikou o zjednodušení vydávania krátkodobých víz občanom Kapverdskej republiky a Európskej únie (ďalej len „dohoda“).
   Text dohody je pripojený k tomuto rozhodnutiu.
   Článok 2
   Predseda Rady v mene Únie vykoná oznámenie podľa článku 12 ods. 1 dohody (4).
   Článok 3
   Komisia, ktorej pomáhajú odborníci z členských štátov, zastupuje Úniu v spoločnom výbore zriadenom podľa článku 10 dohody.
   Článok 4
   Toto rozhodnutie nadobúda účinnosť dňom jeho prijatia.

      V Luxemburgu 7. októbra 2013

            Za Radu

            predseda

         J. BERNATONIS

      (1)  Ú. v. EÚ L 288, 19.10.2012, s. 1.

      (2)  Ú. v. ES L 131, 1.6.2000, s. 43.

      (3)  Ú. v. ES L 64, 7.3.2002, s. 20.

      (4)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.


title: Rozhodnutie Rady z 22. marca 1990, ktoré sa týka uzatvorenia Dohody medzi Spolkovou republikou Nemecko a Európskym hospodárskym spoločenstvom na jednej strane a Rakúskou republikou na strane druhej o spolupráci v manažmente vodných zdrojov v povodí Dunaja

text:
Dôležité právne oznámenie

|

31990D0160

Úradný vestník L 090 , 05/04/1990 S. 0018 - 0019 Fínske špeciálne vydanie: Kapitola 15 Zväzok 9 S. 0187  Švédske špeciálne vydanie: Kapitola 15 Zväzok 9 S. 0187

		Rozhodnutie Radyz 22. marca 1990,ktoré sa týka uzatvorenia Dohody medzi Spolkovou republikou Nemecko a Európskym hospodárskym spoločenstvom na jednej strane a Rakúskou republikou na strane druhej o spolupráci v manažmente vodných zdrojov v povodí Dunaja(90/160/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 130s,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],so zreteľom na rezolúciu Rady Európskych spoločenstiev a predstaviteľov vlád členských štátov, ktorí sa stretli na zasadnutí Rady 19. októbra 1987 o pokračovaní a vykonávaní politiky Európskeho spoločenstva a o akčnom programe o životnom prostredí (1987/1992) [4], a na štvrtý akčný program Európskych spoločenstiev o životnom prostredí, ktorý je pripojený k uvedenej rezolúcii, ďalej iba "štvrtý akčný program";keďže štvrtý akčný program, v nadväznosti na predchádzajúce akčné programy, uvádza medzi svojimi hlavnými oblasťami činnosti monitoring a kontrolu so zreteľom na zlepšenie kvality vody a zníženie znečistenia;keďže štvrtý akčný program vyzýva k aktívnej účasti spoločenstva a jeho členských štátov na medzinárodnej akcii na ochranu životného prostredia a v rámci toho pripisuje osobitný význam obojstranným stykom s tretími štátmi;keďže dohoda medzi Spolkovou republikou Nemecko a Európskym hospodárskym spoločenstvom, na jednej strane, a Rakúskou republikou, na strane druhej, o spolupráci v manažmente vodných zdrojov v povodí Dunaja, podpísaná v Regensburgu 1. decembra 1987, stanovuje predovšetkým zriadenie Stáleho výboru pre manažment vodných zdrojov, ktorý pripraví odporúčania pre zmluvné strany o opatreniach, ktoré treba prijať, inter alia, na zlepšenie kvality vodných zdrojov v povodí Dunaja, pokiaľ je to upravené touto dohodou;keďže pätnásť smerníc uvedených v prílohe k záverečnému protokolu k danej dohode sa vzťahuje na povodie Dunaja;keďže sa zdá byť nevyhnutné, aby spoločenstvo schválilo túto dohodu pokiaľ ide o zachovanie, ochranu a zlepšenie kvality životného prostredia, ako to je stanovené v Jednotnom európskom akte,keďže uvedená dohoda bola podpísaná v mene spoločenstva 1. decembra 1987,ROZHODLA TAKTO:Článok 1Dohoda medzi Spolkovou republikou Nemecko a Európskym hospodárskym spoločenstvom, na jednej strane, a Rakúskou republikou, na strane druhej, o spolupráci v manažmente vodných zdrojov v povodí Dunaja sa týmto schvaľuje v mene Európskeho hospodárskeho spoločenstva.Text dohody je pripojený k tomuto rozhodnutiu.Článok 2Predseda Rady Európskych spoločenstiev uloží v mene Európskeho hospodárskeho spoločenstva schvaľovaciu listinu stanovenú v článku 12 dohody. Keďže Európske hospodárske spoločenstvo a Spolková republika Nemecko sú strany tejto dohody, ich príslušné úrady skoordinujú svoje harmonogramy tak, aby boli schvaľovacie listiny oboch strán uložené súčasne.V Bruseli 22. marca 1990Za RadupredsedaP. Flynn[1] Ú. v. ES C 98, 19. 4. 1989, s. 10.[2] Ú. v. ES C 256, 9. 10. 1989, s. 152.[3] Ú. v. ES C 298, 27. 11. 1989, s. 1.[4] Ú. v. ES C 328, 7. 12. 1987, s. 1.--------------------------------------------------


title: 2014/626/EÚ: Rozhodnutie Európskeho parlamentu z  3. apríla 2014 o účtovnej závierke spoločného podniku ENIAC za rozpočtový rok 2012

text:
               5.9.2014

               SK

               Úradný vestník Európskej únie

               L 266/329

         ROZHODNUTIE EURÓPSKEHO PARLAMENTU
   z 3. apríla 2014
   o účtovnej závierke spoločného podniku ENIAC za rozpočtový rok 2012
   (2014/626/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ENIAC za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky spoločného podniku ENIAC za rozpočtový rok 2012 spolu s odpoveďami spoločného podniku (1),

               —

               so zreteľom na odporúčanie Rady z 18. februára 2014 (05851/2014 – C7-0053/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 72/2008 z 20. decembra 2007, ktorým sa zakladá spoločný podnik ENIAC (4), a najmä na jeho článok 11 ods. 4,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu (A7-0204/2014),

               1.

               schvaľuje účtovnú závierku spoločného podniku ENIAC za rozpočtový rok 2012,

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku ENIAC, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 369, 17.12.2013, s. 18.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 30, 4.2.2008, s. 21.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2011/575/EÚ: Rozhodnutie Európskeho parlamentu z  10. mája 2011 o účtovnej závierke Európskeho centra pre prevenciu a kontrolu chorôb za rozpočtový rok 2009

text:
               27.9.2011

               SK

               Úradný vestník Európskej únie

               L 250/149

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke Európskeho centra pre prevenciu a kontrolu chorôb za rozpočtový rok 2009
   (2011/575/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2009 spolu s odpoveďami centra (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (3), a najmä na jeho článok 23,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0107/2011),

               1.

               schvaľuje účtovnú závierku Európskeho centra pre prevenciu a kontrolu chorôb za rozpočtový rok 2009;

               2.

               poveruje svojho predsedu, aby postúpil toto rozhodnutie riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 124.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 142, 30.4.2004, s. 1.

      (4)  Ú. v. ES L 357, 31.12.2002, s. 72.